SAKP skrikkerig vir verlinkse Numsa – praag.co.za
Numsa is pas uit Cosatu geskors.
Die vakbond se sekretaris-generaal Irvin Jim het die ANC voorheen daarvan beskuldig dat hulle die Nasionale Demokratiese Rewolusie versaak het, en die Vryheidsmanifes vervang het met die neoliberale Nasionale Ontwikkelingsplan in samewerking met "gulsige kapitaliste".
"Ons het besluit om te breek met die alliansie en ons het besluit om 'n verenigde front te vorm en die moontlikheid van sosialisme in Suid-Afrika te ondersoek," het Jim by dié geleentheid gesê.
Daar was 'n tyd toe die Suid-Afrikaanse Kommunistiese Party (SAKP) 'n mark-ekonomie gevrees het, maar hulle is deesdae skrikkerig vir die verlinkses, volgens 'n politieke kommentator, Steven Friedman.
Die ANC-alliansie is verdeel oor die vraag of Numsa in Cosatu moet bly. Die druk om ontslae te raak van sosialiste kom egter van die ANC se ander bondgenoot, die SAKP.
Waarom sou die SAKP 'n uitgesproke linkse unie soos Numsa uit Cosatu wou gooi?
Volgens Friedman is dit omdat sommiges argumenteer, soos die res van die ANC-alliansie, dat hulle meer geïnteresseerd is in die deelname in sakeondernemings en eerder 'n sakeklub wil vorm as 'n ideologiese nes.
Numsa is die 100% aandeelhouer van Doves Begrafnisdienste.
Skrywer praagGepubliseer op 19 November 2014 Kategorieë Nuus, Suider-AfrikaSleutelwoord Cosatu, Doves begrafnisdienste, NUMSA, SAKP, sosialisme, werkersparty